Source: https://www.tax-fin-lex.si/Zbirke/SodnaPraksaList?nodeId=f66ee563-93e6-4704-98db-d8c5e2c83028
Timestamp: 2019-06-25 00:18:53+00:00
Document Index: 6724798

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

VSK sklep CDn 8000000168/2011
VSK0005017
ZZK-1 člen 150.
večkratni zaporedni prenos pravic, ki niso vpisane v zemljiški knjigi – veriga popolnih listin
Vpis se lahko dovoli le, če je izstavila listino, na podlagi katere se predlaga vpis, oseba, ki je vknjižena v zemljiški knjigi oziroma pri večkratnih zaporednih prenosih pravice, ki niso vpisani v zemljiški knjigi, če zadnji pridobitelj predloži predlogu verigo popolnih listin, sposobnih za vpise. Zemljiškoknjižno sodišče brez ustreznih listin, ki bi izkazovale pravno nasledstvo med vpisanim lastnikom in prvim prodajalcem zaradi določbe 150. člena ZZK-1, vpisa ne more dovoliti.
VSC sklep I Ip 385/2011
VSC0003058
ZPP člen 372, 328. ZIZ člen 15.
sklep o popravi – absolutna bistvena kršitev - nasprotje med izrekom in razlogi sklepa
Vsebinskega neskladja med obrazložitvijo sklepa in odločitvijo v izreku s sklepom o popravi ni mogoče odpraviti.
VSL sklep II Cp 2698/2011
VSL0062789
ZPP člen 105a. ZST-1 člen 5, 13.
sodne takse – pravočasnost predloga za oprostitev - odlog ali obročno plačilo sodne takse – vložitev predloga za oprostitev, odlog ali obročno plačilo v ugovornem roku v zapuščinskem postopku – pravni pouk v plačilnem nalogu
Ker glede obsega veljavnosti sklepa o oprostitvi, odlogu ali obročnem plačilu sodne takse v zapuščinskem postopku drug zakon nima drugačnih določb, tak sklep po 13. členu ZST-1 učinkuje od dne, ko je pri sodišču vložen predlog za oprostitev, odlog ali obročno plačilo in velja le za takse, za katere je nastala taksna obveznost tega dne ali pozneje. Zaključek, da je predlog, ki je bil vložen po zaključeni zapuščinski obravnavi, prepozen, je zato pravilen.
VSK sklep I Ip 11/2012
VSK0005070
ZIZ člen 88, 88/1, 88/2.
izvršba na premičnine – poziv izvršitelju za ponovni rubež premičnin – ustavitev izvršbe
Poziva sodišču, naj po uradni dolžnosti nadaljuje z izvršbo, ni mogoče šteti kot poziv izvršitelju, naj ponovno opravi rubež.
VSL sklep I Cp 2409/2011 -
VSL0071312
ZNP člen 35, 126.	ZST-1 člen 3.
stroški (nepravdnega) postopka - pravočasna priglasitev- taksa
Tudi v nepravdnem postopku je povračilo skupnih stroškov potrebno (pravočasno) zahtevati.
VSK vmesna sodba Cp 799/2011
VSK0005075
ZPP člen 315. OZ člen 131, 135, 149, 163. Pravilnik o pitni vodi člen 7.
vmesna sodba – škoda zaradi zaužitja zdravstveno neustrezne vode – krivdna odgovornost upravljalca vodovodnega omrežja – objektivna odgovornost – opustitev dolžnega ravnanja – merilo skrajne skrbnosti – nedopustno ravnanje
Tožniku je škoda nastala v posledici zaužitja oporečne in zdravstveno neustrezne vode iz javnega vodovodnega omrežja, s katerim upravlja tožena stranka. Odgovornost tožene stranke je le krivdna.
VSL sodba I Cp 2112/2011
VSL0062713
OZ člen 365, 366, 367. ZPP člen 112, 112/8, 112/9.
pravočasnost tožbe - pretrganje zastaranja z vložitvijo tožbe - izročitev tožbe prisojnemu sodišču
Do pretrganja zastaranja pride tudi z vložitvijo tožbe na krajevno nepristojno sodišče. Dejstvo, da je to sodišče krajevno pristojnemu sodišču tožbo dostavilo po izteku zastaralnega roka, na pretrganje zastaranja ne vpliva.
VSK sklep Cp 1079/2011
VSK0004911
ZZK-1 člen 199. ZOdv člen 10.
dostop do osebnih podatkov v zemljiški knjigi – posredovanje podatkov – specialen predpis
Glede na besedilo 10. člena Zakona o odvetništvu („ne glede na določbe drugih zakonov“) je v vsakem konkretnem primeru treba presojati, kateri predpis je pri pridobivanju osebnih podatkov splošen, kateri pa specialen.
VSK sklep CDn 9/2012
VSK0004938
ZZK-1 člen 79, 79/1-1, 120. ZNP člen 35, 35/1.
zaznamba spora – izviren način pridobitve lastninske pravice – stroški postopka – uporaba določb nepravdnega postopka
Tožba na podlagi katere predlagateljica zahteva zaznambo spora in katera se vodi pri Okrožnem sodišču v Kopru vsebuje tako zahtevek stvarnopravne narave, kot zahtevek obligacijske narave. Vendar iz tožbenih trditev izhaja, da predlagateljica utemeljuje svoj stvarnopravni zahtevek na podlagi dogovora s pokojnim D.A., pri čemer je bila pogodba v času življenja D.A. tudi realizirana. Glede na podane navedbe pa predlagateljica ni podala relevantnih navedb v smeri, da gre za originaren način pridobitve zatrjevane lastninske pravice. Upoštevaje vse navedeno, tako glede na določbo 79. člena ZZK-1, navedena tožba ni predmet zaznambe spora.
VSL sklep I Cp 2409/2011
VSL0071820
ZNP člen 35, 126. ZST-1 člen 3.
stroški nepravdnega postopka – pravočasna priglasitev - taksa
VSK sklep CDn 8000000154/2011
VSK0005016
ZZK-1 člen 22.
vknjižba prepovedi odtujitve in obremenitve – vpis pravnih dejstev
Po 22. členu ZZK-1 se v zemljiško knjigo vpisujejo samo pravna dejstva, ki so v tej določbi taksativno našteta in druga dejstva, za katera zakon določa, da se vpišejo v zemljiško knjigo.
VSK sklep CDn 14/2012
VSK0004939
ZZK-1 člen 112, 112/5, 112/6, 112/7. ZUreP člen 110, 110/7.
vknjižba služnosti v javno korist – uporaba določb o razlastitvi – vpis na podlagi nepravnomočne odločbe
V obravnavani zadevi gre za vknjižbo služnosti v javno korist, ki je bila ustanovljena na podlagi odločbe UE ob uporabi določbe 110. člena ZUreP, ki v sedmem odstavku določa, da se glede ugotavljanja dopustnosti ustanovitve služnosti po tem členu in glede drugih vprašanj, ki niso posebej urejena, smiselno uporabljajo določbe tega zakona o razlastitvi. Potrebno je uporabiti določbo 112. člena ZZK-1. Ta v petem odstavku določa, da zemljiškoknjižno sodišče po uradni dolžnosti odloči o vknjižbi lastninske pravice v korist razlastitvenega upravičenca na podlagi pravnomočne odločbe o razlastitvi; v šestem odstavku določa, da če je bila odločba o razlastitvi izdana v nujnem razlastitvenem postopku in če je razlastitveni organ odločil, da pritožba ne zadrži izvršitve, zemljiškoknjižno sodišče po uradni dolžnosti odloči o vknjižbi lastninske pravice v korist razlastitvenega upravičenca na podlagi take odločbe. Da bi torej sodišče prve stopnje na podlagi nepravnomočne odločbe UE smelo opraviti izpodbijano vknjižbo služnostne pravice, bi moralo iz navedene odločbe izhajati, da je UE odločila, da pritožba ne zadrži izvršitve. V izreku odločbe UE bi tako moralo biti navedeno, da pritožba ne zadrži izvršitve. Te odločitve pa izrek navedene odločbe ne vsebuje, torej UE ni odločila, da pritožba ne zadrži izvršitve. Zato ni bilo pogojev za opravo izpodbijanega vpisa na podlagi nepravnomočne odločbe, kot je to storilo sodišče prve stopnje.
VSK sodba Cp 868/2011
VSK0005092
SZ člen 111, 112. ZTLR člen 29.
zunaj knjižno priposestvovanje – stanovanje v družbeni lastnini – preoblikovanje družbene lastnine v zasebno lastnino – imetnik stanovanjske pravice – pravica do odkupa stanovanja – pravica uporabe – dobrovernost kupca – stečajni postopek imetnika pravice uporabe
Ker je predmet lastninjenja stanovanje, je predpis, na podlagi katerega se je stanovanje olastninilo Stanovanjski zakon iz leta 1991 in ne Zakon o lastninjenju nepremičnin v družbeni lastnini.
VSM sodba I Cp 1361/2011
OBLIGACIJSKO PRAVO - POGODBENO PRAVO - ZAVAROVALNO PRAVO - CIVILNO PROCESNO PRAVO
VSM0021278
OZ člen 6, 6/2, 82, 83, 921, 922, 922/1, 922/2, 925, 930, 931, 932, 932/1, 933. ZPP člen 8, 285, 286.a, 286.a/1, 286.a/4, 286.a/5, 286.a/6, 337, 337/1, 338, 338/1, 339, 339/1, 339/2, 339/2-8, 339/2-14, 339/2-15. ZZavar člen 215, 215/1, 215/4, 217, 217/7.
življenjsko zavarovanje – okoliščine pomembne za ocenitev nevarnosti – dolžnost navajanja pravno pomembnih okoliščin pri sestavljanju zavarovane ponudbe oziroma sklepanju zavarovane pogodbe – nastanek zavarovalnega primera - ničnost – trditvena podlaga – prekluzija – bistvene kršitve določb pravdnega postopka
Pri pacientu, ki je prebolel rakavo obolenje in je bilo to uspešno zdravljeno ter je v fazi mirovanja oziroma popolne remisije, ni mogoče izhajati iz prisotnosti bolezenskih znakov malignega obolenja in ti, dokler niso klinično ugotovljeni, ne morejo imeti pravnih posledic, ocena tveganja za nadaljnji razvoj ozdravljene osnovne bolezni za odločitev v predmetni zadevi ni pravno pomembna. Ob tem, ko je potrebno izhajati iz dejstva, da je zavarovanka toženi stranki svoje zdravstveno stanje ustrezno razkrila, bi se s tem vprašanjem morala soočati tožena stranka v okviru ocene nevarnosti za nastanek zavarovalnega primera v fazi sklepanja sporne zavarovalne pogodbe. Kljub nepravilnemu sklicevanju sodišča prve stopnje na postopanje po določilu 286.a člena ZPP in pravne posledice v tej povezavi v obrazložitvi izpodbijane sodbe, je poudariti, da to na pravilnost in zakonitost sprejete odločitve ne vpliva, saj je bil predlagani dokaz z dopolnitvijo izvedenskega mnenja, kakor se izkaže po vsem zgoraj obrazloženem, na zadnji glavni obravnavi pravilno zavrnjen kot nepotreben. Kršitev določb pravdnega postopka iz prvega odstavka 339. člena ZPP, ki bi imela za posledico zmotno in nepopolno ugotovljeno dejansko stanje, tako ni podana. Zavarovanec je dolžan ob sklenitvi pogodbe prijaviti zavarovalnici vse okoliščine, ki so pomembne za ocenitev nevarnosti in so mu znane ali mu niso mogle ostati neznane, to obveznost pa je zavarovanka ob sestavljanju ponudbe za življenjsko zavarovanje pravno veljavno uresničila tako, da je o tem, da je prebolela hujšo rakavo obolenje, odkrito povedala zavarovalnemu zastopniku. Opravljanje dela pri zavarovalno zastopniški družbi s posredovanjem študentskega servisa pa z opravljanem zavarovalnega zastopništva za to družbo ni nezdružljivo. Skladno z določilom prvega odstavka 215. člena ZZavar je zavarovalni zastopnik oseba, ki je bodisi na podlagi zaposlitve, lahko pa tudi na temelju drugega pravnega razmerja z zavarovalnico oziroma zavarovalno zastopniško družbo, pooblaščena za sklepanje zavarovalnih pogodb v imenu in za račun zavarovalnice.
VDSS sklep Pdp 1177/2011
VDS0008349
ZPP člen 318, 325, 327.
zamudna sodba - povračilo stroškov v zvezi z delom - zakonske zamudne obresti - predlog za izdajo dopolnilne sodbe
Ker tožnik izpodbija zamudno sodbo sodišča prve stopnje samo zaradi tega, ker sodišče prve stopnje ni s sodbo odločilo o vseh njegovih zahtevkih, ki so bili predmet pravde, se šteje pritožba za predlog, naj se izda dopolnilna zamudna sodba
VSL sklep II Cp 2710/2011
VSL0062729
sodne takse - prekluzivni rok - rok za plačilo takse
ZST-1 v 34. členu ureja postopek za plačilo sodne takse in v 34.a členu postopek v primeru ugovora zoper plačilni nalog. O ugovoru odloča sodnik posameznik sodišča, ki je izdalo plačilni nalog. Vloga z dne 14. 04. 2011, s katero pritožniki po pooblaščenki zavračajo plačilni nalog IV D 40490/1998, je po vsebini ugovor zoper plačilni nalog. Ker o njem še ni odločeno, tudi ni podlage za ugotovitev, da pritožniki niso pravočasno plačali sodne takse.
VSC sklep Cp 934/2011
VSC0003104
ZS člen 83, 83/3. ZPP člen 396, 396/1, 398, 398/1.
predlog za obnovo postopka – rok za vložitev predloga – računanje roka – sodne počitnice
Tožeča stranka se je z novimi dejstvi in dokazi seznanila 18. 7. 2011 (v času sodnih počitnic), zato je tridesetdnevni rok za vložitev predloga za obnovo postopka začel teči s 16.8.2011.
VSL sklep I Ip 5001/2011
VSL0061127
ZIZ člen 15. ZPP člen 82, 82/5.
sklep o stroških začasnega zastopnika – predujem za začasnega zastopnika – nastanek stroškov – razveljavitev sklepa o izvršbi v dovolilnem delu
Stroški začasnega zastopnika so izvršilni stroški in je zato upnik upravičen do njihove povrnitve, vendar morajo stroški začasnega zastopnika v postopku nastati in mora biti znana njihova višina.
VSL sodba I Cp 2073/2011
VSL0071304
ZPP člen 213, 458. SZ-1 člen 30, 59.
spor majhne vrednosti – pritožbeni razlogi v sporih majhne vrednosti – pravica do izvedbe dokaza – zavrnitev dokaznega predloga – obratovalni stroški
Strankina pravica do izvedbe dokaza ni absolutna. Po 213. členu ZPP namreč sodišče izvede samo tiste dokaze, ki so pomembni za odločitev.
VSL sklep II Cp 2683/2011
VSL0062776
ZPP člen 274, 274/1, 319. ZST-1 člen 11.
oprostitev plačila sodnih taks – res iudicata
Sklep o oprostitvi, odlogu ali obročnem plačilu taks velja samo v postopku, v katerem je bil izdan, zato sklicevanje tožene stranke, da je bila v nekem drugem pravdnem postopku oproščena plačila sodnih taks, v tem postopku ne more imeti pravnih učinkov.